**Chirodectes maculatus***— від медуз з атраду* Chirodropida*. Вылучаецца ў манатыпны род* **Chirodectes***.*

Гісторыя вывучэння
------------------

Першы і адзіны навукова вывучаны асобнік віду *Chirodectes maculatus* быў злоўлены 2 мая 1997 года на знешнім краі Вялікага Бар’ернага рыфа прыкладна ў 43 км ад узбярэжжа паўночна-ўсходняга Квінслэнду, Аўстралія. Ён быў знойдзены на глыбіні 5 метраў ад паверхні. Аднак даследчыкі, якія ўпершыню апісалі яго, выказалі здагадку, што ён мог быць занесены ў гэты раён цыклонам Джасцін[en], які бушаваў непадалёк ад паўночна-ўсходніх берагоў Аўстраліі ў сакавіку 1997 года. Купал гэтай медузы меў вышыню каля 15 см, яго можна было назіраць у даследчай лабараторыі на працягу ўсяго некалькіх гадзін з-за таго, што ён быў вельмі далікатным.

Другі вядомы асобнік гэтага віду быў заўважаны дайверамі 26 снежня 2021 года ў водах непадалёк ад Паўночнага ўскрайку вострава Новая Ірландыя ў архіпелагу Бісмарка.

У 2022 годзе прадстаўнік віду быў зняты ля ўзбярэжжа Папуа — Новай Гвінеі дайверам Дарыянам Борчэрдсам. Гэта толькі другая вядомая дакументацыя гэтага рэдкага віду медуз.

Арэал
-----

Трапічны від, які жыве ў заходняй акваторыі Ціхага акіяна. Сустракаецца вельмі рэдка.

Таксанамія
----------

Від быў апісаны ў 2005 годзе брытанска-аўстралійскай групай біёлагаў і першапачаткова аднесены да роду *Chiropsalmus* Agassiz, 1862 з сямейства *Chiropsalmidae* Thiel, 1936. Аднак ужо ў 2006 годзе іншым аўстралійскім навукоўцам была праведзена рэвізія сямейства Chiropsalmidae, у выніку якой дадзены від быў выдзелены ў асобны род *Chirodectes* Gershwin, 2006 і перанесены ў іншае сямейства атраду *Chirodropida* — *Chirodropidae* Haeckel, 1880.

Ядавітасць
----------

Выпадкі ўжальвання чалавека медузай *Chirodectes maculatus* не вядомыя, пры даследаванні выяўленых асобнікаў ні адзін з іх не датыкаўся з целам чалавека, аднак з прычыны яе адносна вялікіх памераў і надзвычайнай атрутнасці некаторых прадстаўнікоў атраду *Chirodropida* мяркуецца, што і гэты від таксама ядавіты.

Зноскі
------

1. ↑  Вид *Chirodectes maculatus* у Сусветным рэестры марскіх відаў (*World Register of Marine Species*) (англ.)
2. ↑  Род *Chirodectes maculatus* у Сусветным рэестры марскіх відаў (*World Register of Marine Species*) (англ.)
3. 1 2 3  *Cornelius P. F. S. Fenner P. J. Hore R.* *Chiropsalmus maculatus* sp. nov. a cubomedusa from the Great Barrier Reef // *Memoirs of the Queensland Museum*. — 2005. — В. 2. — Т. 51. — С. 399—405. — ISSN 0079-8835.
4. ↑  *Varga T.*. Scuba Divers Spot Incredibly Rare and Beautiful Jellyfish Only Once Before Seen. Who thought it would ever be sighted again? **(нявызн.)**. *Earthly Mission*.  Earthly Mission Crew. Праверана 7 жніўня 2022.
5. ↑  *ashley@naturalistsguide.com*. Chirodectes maculatus - Naturalist's Guide (англ.)  **(нявызн.)**? (26 лістапада 2022). Праверана 31 жніўня 2023.
6. ↑  *Gershwin L.-A.* Comments on *Chiropsalmus* (Cnidaria: Cubozoa: Chirodropida): a preliminary revision of the Chiropsalmidae, with descriptions of two new genera and two new species // *Zootaxa*. — 2006. — В. 1. — Т. 1231. — С. 1—42. — DOI:10.11646/zootaxa.1231.1.1

|  |  |
| --- | --- |
| ⚙️   Таксанамія | EOL · GBIF · IRMNG · ITIS TSN · SeaLifeBase · WoRMS |